Folketing
2008-04-23

Så det har været min linje, gentaget i radio og tv torsdag morgen, i dagspressen, og også fuldstændig gentaget af statsministeren i går på statsministerens pressemøde. Det var første gang, den danske statsminister forholdt sig til præsident Bushs tale. Der sagde statsministeren fuldstændig klokkeklart, at det, hans klimaminister havde udtalt, var i overensstemmelse med hans egen vurdering af det. Det uddybede han i øvrigt også, og så sagde han, at det jo egentlig ikke var så underligt, eftersom det er regeringens linje. Ja, det er godt, der sker noget i den amerikanske administration. Det har vi set de sidste 12 måneder, men der skal stadig væk ske mere. De meldinger, vi foreløbig har fået, er ikke ambitiøse nok.